**Maŭro LA TORRE** (naskiĝis la 11-an de novembro 1946 en Romo, mortis la 26-an de marto 2010 en Romo) estis itala esperantisto.

Li doktoriĝis pri Matematika lingvistiko en la universitato La Sapienza, en Romo. Li poste iĝis profesoro pri Eksperimenta pedagogio en la Fakultato pri Klerigsciencoj de la Universitato Romo, kie li instruis pri Lernotaksado, Komputik-didaktiko, Teksto-komputado, Interlingvistiko. Apartenante je la Departemento pri Didaktika kaj Eduka Projektado (DIPED), li kunordigis tiean esplorlaboratorion pri Aŭtomata Tekstanalizo (LAAT).

Li verkis plurajn librojn kaj artikolojn, interalie pri analogia lernotaksado, komputik-instruado, aŭtomata tekstanalizo, lernado de Esperanto. Li longe okupiĝis pri Terminologio, ĝenerale kaj aplike en la kampoj de matematiko kaj komputiko (vidu ekzemple Komputekon).

Li estis prezidanto de ILEI, kaj en ĝia kadro, en la jaro 1998, li lanĉis la interlernejan edukprojekton Interkulturo, celantan egalrajtan Interkulturan edukadon. Pro tiu projekto, en 2000, li elektiĝis Esperantisto de la Jaro.

Maŭro La Torre estis membro de la Akademio Internacia de la Sciencoj de Sanmarino kaj – ekde 2007 – de Akademio de Esperanto.
Li kontribuis en Vikipedio kiel vikipediisto Laturo.

Premio Mauro La Torre
---------------------

En 2014 la familio La Torre anoncis al ILEI deziron lanĉi Premion honore al Mauro La Torre kaj disdoni ĝin ĉiun duan jaron.

La unua Premio estis anoncita okaze de la 48-a ILEI-Konferenco en Oostende, Belgio, en julio 2015. Ĝi iris al D-ro Davide ASTORI el Italio por lia laboraĵo pri la du tradukoj de la verko *Pinokjo* de Collodi. Transdono de la Premio okazis en Lillo komence de la *Tago de Lernado* dum la 100-a UK.

La dua Premio iris al Alessandra Madella en 2018. Ŝi ricevis ĝin en Lisbono dum UK komence de la *Tago de Lernado*. Ŝia temo estis *Pri la instruado de Esperanto ĉe la Artkolegio de Kunming kiel etos-konstruado*.

La tria Premio estis asignita al Nitta Takamichi en 2022 pro la eseo "Instrumetodo por Esperanto-kurso bazita sur metakognado kaj aktiva lernado", kiun li elpensis en majo, 2014. Oni raportas ke ĉiuj ĵurianoj de la Premio voĉdonis al Nitta. Transdono de la Premio kaj la prelego de la laŭreato okazis en VEKI-3, la tria virtuala kongreso de ILEI. En la ceremonio ĉeestis ankaŭ la edzino Margherita La Torre kaj la filino kaj denaskulino Laura La Torre.

Referencoj
----------

1. ↑  Raporto pri la ĵuria kunsido de Premio Maŭro La Torre 2022, ILEI

Eksteraj ligiloj
----------------

|  |  |
| --- | --- |
|  | Trovu **« Maŭro La Torre »** inter la  **Vizaĝoj de homoj rilataj al la ideo «Internacia Lingvo»** |

* LAAT – Laboratorio pri Aŭtomata TesktAnalizo Arkivigite je 2016-03-10 per la retarkivo Wayback Machine
* LPS – Laboratorio pri Eksperimenta Pedagogio Arkivigite je 2008-05-10 per la retarkivo Wayback Machine
* LA TORRE Maŭro en la Tria Roma Universitato Arkivigite je 2015-11-04 per la retarkivo Wayback Machine
* Intervjuo en *La Ondo de Esperanto* Arkivigite je 2007-12-20 per la retarkivo Wayback Machine
* Maŭro : Ipernitiaj paĝoj de Maŭro

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| v • d • rEsperantistoj de la Jaro |
| --- |
| 
Aljuĝitaj ricevintoj de la premio el *La Ondo de Esperanto* |
| Ricevintojlaŭ jarode aljuĝo | 
* 1998: William Auld Unuiĝinta Reĝlando
* 1999: Kep Enderby Aŭstralio
* 2000: Hans Bakker Nederlando
* Maŭro La Torre Italio
* Jouko Lindstedt Finnlando
* 2001: Osmo Buller Finnlando
* 2002: Michel Duc Goninaz Francio
* 2003: David ap Iago Unuiĝinta Reĝlando
* 2004: Helmar Frank Germanio
* 2005: Povilas Jegorovas Litovio
* 2006: Bertilo Wennergren Svedio
* 2007: Peter Zilvar Germanio
* 2008: Ilona Koutny Hungario
* 2009: Aleksander Korĵenkov Rusio
* 2010: Katalin Kováts Hungario
* 2011: Dennis Keefe Usono
* 2012: Peter Baláž Slovakio
* 2013: Mark Fettes Kanado
* 2014: Mireille Grosjean Svislando
* 2015: Chuck Smith Usono
* 2016: Stefan MacGill Nov-Zelando
* 2017: Trezoro Huang Yinbao Popola Respubliko Ĉinio
* 2018: Hori Jasuo Japanio
* 2019: Anna Löwenstein Unuiĝinta Reĝlando
* 2020: Fernando Maia Jr. Brazilo
* 2021: Halina Gorecka Rusio
 | La flago de la neŭtrala internacia lingvo Esperanto kaj la movado asociata kun ĝi. |
|   |  **Kategorio pri Esperantistoj de la Jaro** en Vikimedia Komunejo |
| Kategorio de esperantistoj   —   Portalo pri Esperanto |

 |


|  |  |
| --- | --- |
| Bibliotekoj | * PeEnEo: 197060
* GND: 1131900197
* VIAF: 166403289
* ISNI: 0000 0001 1382 7435
* ICCU: CFIV035299
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.